M：開始。今日嘅話題係…
M: Hoijcir. Gamjyath ge waahtaix haih …
F：我想問你呢，乜嘢叫做H股啊？
F: Ngoq soengr manH neiq nej, matjyeq giuzouh H gur aa?
M：H股係哩近兩三年一種嘅新興股票。
M: H gur haih nij ganh loengq-saamj ninx yatj zungr ge sanjhingj gurpiu.
F：噉即係乜嘢啊？
F: Gamr zikjhaih matjyeq aa?
M：H股泛指中國國家所擁有嘅資產同埋業務。
M: H gur faanh zir zungjgwok gwokgaaj sor yungryauq ge zijcaanr tungxmaaix yiphmouh.
F：你可唔可以講得自然啲啊？
F: Neiq hor mx horyiq gongr dakj zihyinx dij aa?
M：繼續。
M: Gaizukh.
F：係囖。噉即係乜嘢啊？
F: Haih loj. Gamr zikjhaih matjyeq aa?
M：噉即係呢，即係好似普通嘅香港上市公司一樣囖。但係佢哋個老細係大陸中國政府囖。
M: Gamr zikjhaih nej, zikjhaih hourciq pourtungj ge Hoengjgongr soengqsiq gungjsij yatjyoengh loj. Daanhhaih keoiqdeih go louqsai haih daaihlukh zungjgwok zingfur loj.
F：哦。中國政府嘅。噉呢，我想知重有嗰啲，誒，而家香港呢，又乜嘢紅籌啊，藍籌啊，嗰啲有乜嘢分別啊？
F: Oq. Zungjgwok zingfur ge. Gamr nej, ngoq soengr zij zungh yauq gor dij, eh, yixgaaj Hoengjgongr nej, yauh matjyeq hungxcaur aa, laamxcaur aa, gor dij yauq matjyeq fanjbith aa?
M：哦，好簡單𡃉咋。藍籌呢，就係泛指一啲香港資產值非常之巨大嘅 / 嘅 / 嘅股票。例如：匯豐，長江，恆生銀行啊嗰啲銀行 / 銀行股啊，地產股啊，新鴻基地產啊，嗰啲噉嘅嘢囖。
M: Oq, hour gaanrdaanj gaa zaa. Laamxcaur nej, zauh haih faanh zir yatj dij Hoengjgongr zijcaanrzikh feijsoengx zij geoihdaaih ge / ge / ge gurpiu. Laihyvx: Wuihfungj, Coengxgongj, Hangxsangj nganxhongx aa gor dij nganxhongx / nganxhongx gur aa, deihcaanr gur aa, Sanjhungxgeij deihcaanr aa, gor dij gamr ge yeq loj.
F：哦。嗰啲呀？藍籌呀？噉紅籌即係大陸𡃉嚹，係唔係啊？
F: Oq. Gor dij aax? Laamxcaur aax? Gamr hungxcaur zikjhaih daaihlukh gaa laa, haih mx haih aa?
M：冇錯嚹。紅籌係一個新興嘅名詞。紅籌股呢，其實就係同H股差唔多。但係佢哋嘅分別呢，就係，H股呢，就係佢哋嘅註冊地呢，就喺大陸。但係佢哋偏偏又喺香港揀來上市，因為可以揾大錢吖嗎。但係紅籌股呢，就唔同嘞。雖然佢哋都係中國國家所擁有，但係佢哋就喺香港註冊。
M: Mouq co laa. Hungxcaur Haih yatj go sanjhingj ge mingxcix. Hungxcauxgur nej, keixsath zauh haih tungx H gur caaj mx doj. Daanhhaih keoiqdeih ge fanjbith nej, zauh haih, H gur nej, zauh haih keoiqdeih ge zvcaak deih nej, zauh hair daaihlukh. Daanhhaih keoiqdeih pinjpinj yauh hair Hoengjgongr gaanr laix soengqsiq, yanjwaih horyiq wanr daaih cinr aaj maa. Daanhhaih hungxcauxgur nej, zauh mxtungx laak. Seoijyinx keoiqdeih douj haih zungjgwok gwokgaaj sor yungryauq, daanhhaih keoiqdeih zauh hair Hoengjgongr zvcaak.
F：喺香港註冊呀？噉即係間公司其實喺大陸嘅。噉呢，佢就喺香港註冊。噉，誒，跟住就喺香港炒嘅。係唔係噉啊？
F: Hair Hoengjgongr zvcaak aax? Gamr zikjhaih gaanj gungjsij keixsath hair daaihlukh ge. Gamr nej, keoiq zauh hair Hoengjgongr zvcaak. Gamr, eh, ganjzvh zauh hair Hoengjgongr caaur ge. Haih mx haih gamr aa?
M：唔係香港炒，香港上市。
M: Mx haih Hoengjgongr caaur, Hoengjgongr soengqsiq.
F：上市噉…
F: Soengqsiq gamr …
M：噉賺埋賺埋都唔使 / 唔使跟大陸嗰啲，嗰啲，嗰啲 / 嗰啲稅收啊，利得稅噉來俾吖嗎。
M: Gamr zaanh maaix zaanh maaix douj mxsair / mxsair ganj daaihlukh gor dij, gor dij, gor dij / gor dij seoisauj aa, leihdakjseoi gamr laix beir aaj maa.
F：哦。唔使俾嗰啲。
F: Oq. Mxsair beir gor dij.
M：全部都跟香港嚟俾吖嗎。
M: Cvnxbouh douj ganj Hoengjgongr leix beir aaj maa.
F：哦。噉H股呢就跟返大陸𠸏？
F: Oq. Gamr H gur nej zauh ganj faanj daaihlukh ger?
M：係嘞。
M: Haih laak.
F：但係香港人都炒得𠸏？
F: Daanhhaih hoengjgongr yanx douj caaur dakj ger?
M：冇錯嘞。
M: Mouq co laak.
F：H股。噉個H股喺大陸炒唔炒得𡃉？
F: H gur. Gamr go H gur hair daaihlukh caaur mx caaur dakj gaa?
M：H股？
M: H gur?
F：佢本身喺大陸有冇上市𡃉？
F: Keoiq bunrsanj hair daaihlukh yauq mouq soengqsiq gaa?
M：佢本身喺大陸有份賣。
M: Keoiq bunrsanj hair daaihlukh yauq fanr maaih.
F：有份賣呀？
F: Yauq fanr maaih aax?
M：譬如佢啲H股通常喺香港呢，就係分開幾部份來上市集資嗎。
M: Peiyvx keoiq dij H gur tungjsoengx hair Hoengjgongr nej, zauh haih fanjhoij geir bouhfanh laix soengqsiq zaaphzij gaaj maa.
F：哦。
F: Oq.
M：噉有幾多分，有三分一又，喺香港集資啊。其他三分二海外啊，留返啲啲咪俾啲大陸嗰啲人買囖。
M: Gamr yauq geir doj fanh, yauq saamj fanh yatj yauh, hair Hoengjgongr zaaphzij aa. Keixtaaj saamj fanh yih hoirngoih aa, laux faanj dijdij maih beir dij daaihlukh gor dij yanx maaiq loj.
M：但係大陸買股票好鬼艱難嗎。
M: Daanhhaih daaihlukh maaiq gurpiu hour gwair gaanjnaanx gaaj maa.
F：唔係好簡單𡃉咩？我見啲人炒 / 炒得好犀利。
F: Mxhaih hour gaanrdaanj gaa mej? Ngoq gin dij yanx caaur / caaur dakj hour saijleih.
M：好難嚹。要排隊死𦧲難𦧲先攞到份表啊。攞份表都要俾黑錢，死𦧲難𦧲先𦧲入個交易場。
M: Hour naanx laa. Yiu paaixdeoir seir loer laanh loer sinj lor dour fanh biur aa. Lor fanh biur douj yiu beir haakjcinr, seir loer laanh loer sinj loer yaph go gaaujyikhcoengx.
F：哦。
F: Oq.
M：買賣股票。
M: Maaiq maaih gurpiu.
F：嘩，噉如果入得去嗰啲咪已經係好犀利囖。
F: Waa, gamr yvxgwor yaph dakj heoi gor dij maih yiqgingj haih hour saijleih loj.
M：入到去已經可以賺大錢𡃉嘞。
M: Yaph dou heoi yiqgingj horyiq zaanh daaih cinr gaa laak.
F：即係肯定係賺嘅。
F: Zikjhaih hangrdingh haih zaanh ge.
M：喺大陸有股票呢，已經係發達𡃉嘞。
M: Hair daaihlukh yauq gurpiu nej, yiqgingj haih faatdaath gaa laak.
F：哦。原來噉樣。哎，弊嚹。
F: Oq. Yvnxloix gamryoengr. Aaiq, baih laa.
M：噉講下紅籌股喇。
M: Gamr gongr haaq hungxcauxgur laaj.
F：好啊。
F: Hour aa.
M：紅籌股啊，通常係一啲誒 / 中國大粒佬係老細囖。
M: Hungxcauxgur aa, tungjsoengx haih yatj dij eh / zungjgwok daaihlapjlour haih louqsai loj.
F：係啊，係啊，係啊。有邊啲紅籌股啊香港？
F: Haih aa, haih aa, haih aa. Yauq binj dij hungxcauxgur aa Hoengjgongr?
M：有隻中信泰富喇。
M: Yauq zek Zungjseon Taaifu laaj.
F：嘩，中信泰富都係紅籌來㗎？我以為藍籌𠻹。
F: Waa, Zungjseon Taaifu douj haih hungxcaur laix gaax? Ngoq yiqwaix laamxcaur timj.
M：紅籌 / 紅籌。哩個嘅恆生，紅籌成份股啊，係啊。
M: Hungxcaur / hungxcaur. Nij go ge Hangxsangj, hungxcaur singxfanh gur aa, haih aa.
F：噉即係乜嘢啊？
F: Gamr zikjhaih matjyeq aa?
M：即係…
M: Zikjhaih …
F：成份股呀？即係，即係誒…
F: Singxfanhgur aax? Zikjhaih, zikjhaih eh …
M：而家 / 而家有個…
M: Yixgaaj / yixgaaj yauq go …
F：可以控制恆生指數嗰個？
F: Horyiq hungzai hangxsangj zirsou gor go?
M：係嘞。恆生指數有佢份𡃉，佢嘅人升升，升升跌跌。
M: Haih laak. Hangxsangj zirsou yauq keoiq fanr gaa, keoiq ge yanx singjsingj, singjsingjditdit.
F：哦。
F: Oq.
M：噉佢女 / 老細梗係活力先生喇。
M: Gamr keoiq neoir / louqsai gangrhaih wuthlikh sinjsaangj laaj.
F：即係邊個啊？
F: Zikjhaih binj go aa?
M：佢老細係賓騰囖。
M: Keoiq louqsai haih banjtangx loj.
F：哦。
F: Oq.
M：你知邊個咩？
M: Neiq zij binj go mej?
F：賓騰，跑馬嗎。
F: Banjtangx, paaurmaaq gaaj maa.
M：係啊。噉個馬主係邊個？
M: Haih aa. Gamr go maaqzvr haih binj go?
F：活力先生吖嗎。
F: Wuthlikh sinjsaangj aaj maa.
M：係啊。
M: Haih aa.
F：嘅馬主咪就係，誒乜嘢賓啊？誒…
F: Ge maaqzvr maih zauh haih, eh matjyeq banj aa? Eh …
M：兩隻馬同馬主。
M: Loengq zek maaq tungx maaqzvr.
F：誒叫做誒，兩個字嘅。誒，死嘞，唔記得咗𠻹。
F: Eh giuzouh eh, loengq go zih ge. Eh, seir laak, mxgeidakjzor timj.
M：三個字啊。
M: Saamj go zih aa.
F：三個字咩？
F: Saamj go zih mej?
M：中國國家副主席個仔啊。
M: Zungjgwok gwokgaaj fu zvrzikh go zair aa.
F：好巴閉呀。
F: Hour baajbai aax.
M：即係邊個？
M: Zikjhaih binj go?
F：錢…
F: Cinx …
M：梗係唔係，錢君咩？錢。
M: Gangrhaih mxhaih, cinxgwanj mej? Cinx.
F：誒，唔知啊。
F: Eh, mx zij aa.
M：榮智建啊，懵囧。
M: Wingx ziginh aa, mungrgwingr.
F：哦。
F: Oq.
M：懵囧。
M: Mungr gwingr.
F：榮智建？即係榮咩啊？
F: Wingx ziginh? Zikjhaih wingx mej aa?
M：榮毅人咪佢老豆囖。榮毅人中國國家副主席吖嗎。
M: Wingx ngaihyanx maih keoiq louqdauh loj. Wingx ngaihyanx zungjgwok gwokgaaj fu zvrzikh aaj maa.
F：係喎，係喎。好叻咩？
F: Haih wo, haih wo. Hour lekj mej?
M：噉跟住又講下，誒，越秀投資嘞。
M: Gamr ganjzvh yauh gongr haaq, eh, Yvthsau tauxzij laak.
F：越秀都聽過啊。
F: Yvthsau douj tengj gwo aa.
M：越秀投豬。越秀投資呢，就係幕後老細係廣東省市長，廣東省省長。
M: Yvthsau tauxzvj. Yvthsau tauxzij nej, zauh haih mokhhauh louqsai haih gwongrdungj saangr siqzoengr, gwongrdungj saangr saangrzoengr.
F：嘩，你識咁多𠸏。
F: Waa, neiq sikj gam doj ger.
M：越秀投資係廣東省嗎。
M: Yvthsau tauxzij haih gwongrdungj saangr gaaj maa.
F：係咩？
F: Haih mej?
M：係嘞。
M: Haih laak.
F：我識。仲有一隻叫做銀建。
F: Ngoq sikj. Zungh yauq yatj zek giuzouh Nganxginh.
M：嘿，哩啲唔識𡃉我都。未聽過。
M: Hei, nij dij mx sikj gaa ngoq douj. Meih tengj gwo.
F：我公司啲人實炒。
F: Ngoq gungjsij dij yanx sath caaur.
M：噉而家 / 噉而家有隻最勁𡃉呢，非常超買嘅，佢個市盈率…
M: Gamr yixgaaj / gamr yixgaaj yauq zek zeoi gingh gaa nej, feijsoengx ciujmaaiq ge, keoiq go siqyingxleotr …
F：北 / 北控。
F: Bakj / Bakjhung.
M：去到一千幾二千倍。
M: Heoi dou yatj cinj geir yih cinj puiq.
F：唔係咩？
F: Mxhaih mej?
M：即係完全唔合理嘅一個水平來。
M: Zikjhaih yvnxcvnx mx haphleiq ge yatj go seoirpingx laix.
F：係咩？
F: Haih mej?
M：嗰隻就係，誒，光大明輝。
M: Gor zek zauh haih, eh, Gwongjdaaih Mingxfaij.
F：哦。
F: Oq.
M：誒，光大實業，嗰四隻光大股呢。
M: Eh, Gwongjdaaih sathyiph, gor sei zek Gwongjdaaih gur nej.
F：哦。噉可能有人幕後操縱喇。
F: Oq. Gamr hornangx yauq yanx mokhhauh coujzung laaj.
M：佢個老細就係上海…
M: Keoiq go louqsai zauh haih soenghhoir …
F：我知，我知。上海市以前市長，而家嘅國家嘅哩個誒，誒，副主席。誒，朱鎔基。
F: Ngoq zij, ngoq zij. Soenghhoir siq yiqcinx siqzoengr, yixgaaj ge gwokgaaj ge nij go eh, eh, fu zvrzikh. Eh, zvj yungxgeij.
M：都未升坐正，十五大先至坐正啊。
M: Douj meih singj coq zeng, saph ngq daaih sinjzi coq zeng aa.
F：噉而家即係咩？
F: Gamr yixgaaj zikjhaih mej?
M：而家朱鎔基係乜嘢啊？做一個閒 / 閒位來𡃉咋，朱鎔基。
M: Yixgaaj zvj yungxgeij haih matjyeq aa? Zouh yatj go haanx / haanx wair laix gaa zaa, zvj yungxgeij.
F：閒，係咩？
F: Haanx, haih mej?
M：係啊。
M: Haih aa.
F：唔係書記咩？
F: Mxhaih svjgei mej?
M：梗係唔係。
M: Gangrhaih mxhaih.
F：唔係副主席咩？我記得佢排位嗰陣時係排喺阿邊個邊個，邊個後面𡃉喎。
F: Mxhaih fu zvrzikh mej? Ngoq geidakj keoiq paaixwair gor zanhsix haih paaix hair aa binj go binj go, binj go hauhminh gaa wo.
M：未升到正吖嗎。
M: Meih singj dou zeng aaj maa.
F：係咩？
F: Haih mej?
M：而家仲係唔知，仲係 / 仲係咩咩委員嗎，未 / 未坐到個最大個位。
M: Yixgaaj zungh haih mx zij, zungh haih / zungh haih mej mej wairyvnx gaaj maa, meih / meih coq dou go zeoi daaih go wair.
F：Are you sure？
F: Are you sure?
M：係啊。Zhurongji吖嗎。
M: Haih aa. Zhurongji aajmaa.
F：朱鎔基啊。
F: Zvj yungxgeij aa.
M：噉啊講開大陸股呢，一定要講下哩個失控喇。
M: Gamr aa gongr hoij daaihlukh gur nej, yatjdingh yiu gongr haaq nij go satjhung laaj.
F：失控？北控咓，失控。低能。
F: Satjhung? Bakjhung aaq, satjhung. Daijnangx.
M：哩個失控搞到哩個，我屋企人啊…
M: Nij go satjhung gaaur dou nij go, ngoq ukjkeiryanx aa …
F：失控。
F: Satjhung.
M：成個香港人都失控啊。個個都走去排隊攞表，排隊抽獎啊。
M: Sengx go Hoengjgongr yanx douj satjhung aa. Gogo douj zaur heoi paaixdeoir lor biur, paaixdeoir zaujzoengr aa.
F：黐線。
F: Cijsin.
M：一抽中又即刻有雙倍盈利。
M: Yatj cauj zung yauh zikjhaakj yauq soengj puiq yingxleih.
F：乜雙倍啊，三倍啊。
F: Matj soengj puiq aa, saamj puiq aa.
M：雙倍啊。二萬五一，落標價，中二千股就二五萬五喇。但係一開市，一 / 第一日即刻bung4一聲跳到四萬八吖嗎。二千股就。
M: Soengj puiq aa. Yih maanh ngq yatj, lokhbiujgaa, zung yih cinj gur zauh yih ngq maanh ngq laaj. Daanhhaih yatj hoijsiq, yatj / daih yatj yath zikjhaakj bungx yatj sengj tiu dou sei maanh baat aaj maa. Yih cinj gur zauh.
F：哦，二 / 二。噉都，但係而家個股價好似四十幾蚊嘞。
F: Oq, yih / yih. Gamr douj, daanhhaih yixgaaj go gurgaa hourciq sei saph geir manj laak.
M：而家已經五十二蚊嚹升到。
M: Yixgaaj yiqgingj ngq saph yih manj laa singj dou.
F：五十二。係囖。你如果而家揸住嘅話
F: Ngq saph yih. Haih loj. Neiq yvxgwor yixgaaj zaaj zvh ge waah
M：係啊。
M: Haih aa.
F：咪好發？
F: Maih hour faat?
M：噉佢個幕後老細就係北京市，即係哩個邊個呢…
M: Gamr keoiq go mokhhauh louqsai zauh haih bakjgingj siq, zikjhaih nij go binj go nej …
F：北京市市長。
F: Bakjgingj siq siqzoengr.
M：唔係北京市市長。應該係大陸𡃉嘞。大陸中央啊。北京重，北京老細重唔係中南海嗰班人。
M: Mxhaih bakjgingj siq siqzoengr. Yingjgoij haih daaihlukh gaa laak. Daaihlukh Zungjyoengj aa. Bakjgingj zungh, bakjgingj louqsai zungh mxhaih zungjlaamxhoir gor baanj yanx.
F：黐線𡃉。一定㗎？
F: Cijsin gaa. Yatjdingh gaax?
M：唔 / ，噉近吖嗎。
M: Mx / , gamr ganh aaj maa.
F：近又係𡃉嗱？
F: Ganh yauh haih gaa laax?
M：山高黃帝遠。
M: Saanj gouj wongxdai yvnq.
F：你知唔知啊？（），如果，你唔好話啊，如果江澤民佢 / 佢想發達，佢都唔會控北京喇。佢控返上海𡃉啫嗎。
F: Neiq zij mx zij aa? ( ), yvxgwor, neiq mxhour waah aa, yvxgwor gongj zaakhmanx keoiq / keoiq soengr faatdaath, keoiq douj mx wuiq hung bakjgingj laaj. Keoiq hung faanj soenghhoir gaa zej maa.
M：集體揾錢吖嗎。
M: Zaaphtair wanr cinr aaj maa.
F：咪係囖。噉又點會北京貴（）？是但喇，總之佢就升到bung4bung2聲喇。原來啊，啲人真係好犀利𡃉。可以攞一萬蚊呢，炒一年啊，炒到幾百萬返來𡃉喎。
F: Maih haih loj. Gamr yauh dimr wuiq bakjgingj gwai ( )? Sihdaanh laaj, zungrzij keoiq zauh singj dou bungx bungr sengj laaj. Yvnxloix aa, dij yanx zanjhaih hour saijleih gaa. Horyiq lor yatj maanh manj nej, caaur yatj ninx aa, caaur dou geir baak maanh faanj loix gaa wo.
M：係啊。日日哺住喺嗰度咪得。
M: Haih aa. Yathyath bouh zvh hair gor douh maih dakj.
F：係啊。好誇張啊，呵？
F: Haih aa. Hour kwaajzoengj aa, hor?
M：睇多啲報紙咪得囖。
M: Tair doj dij bouzir maih dakj loj.
F：有一次我睇報紙呢，話財經，誒，係唔係叫經濟日報，係嘞。噉又入邊有一個專欄呢，有作家佢就講佢自己呢，攞一萬蚊出來做本金喎。跟住呢，就哎吔去炒股票囖。炒咗一年度啊，就而家已經有成，誒，三十幾萬，佢話。
F: Yauq yatj ci ngoq tair bouzir nej, waah coixgingj, eh, haih mx haih giu Gingjzai yathbou, haih laak. Gamr yauh yaphbinh yauq yatj go zvnjlaanx nej, yauq zokgaaj keoiq zauh gongr keoiq zihgeir nej, lor yatj maanh manj ceotjlaix zouh bunrgamj wo. Ganjzvh nej, zauh aijyaa heoi caaur gurpiu loj. Caaurzor yatj ninx dour aa, zauh yixgaaj yiqgingj yauq sengx, eh, saamj saph geir maanh, keoiq waah.
M：唔使炒股票呃。買馬一日一萬都可以變三十幾萬喇。
M: Mxsair caaur gurpiu aak. Maaiq maaq yatj yath yatj maanh douj horyiq bin saamj saph geir maanh laaj.
F：黐線。噉樣真係完全唔同喇。跑馬點同？
F: Cijsin. Gamryoengr zanjhaih yvnxcvnx mxtungx laaj. Paaurmaaq dimr tungx?
M：一模一樣啊，都係賭搏啊。
M: Yatjmouxyatjyoengh aa, douj haih dourbok aa.
F：搞錯啊。你…
F: Gaaur co aa. Neiq …
M：同樣都要做好多功課。阿叻話齋：「專業又係你班業餘。」
M: Tungxyoengh douj yiu zouh hour doj gungjfo. Aa Lekj waahzaaij: " zvnjyiph yauh haih neiq baanj yiphyvx. "
F：噉你噉講冇得講喇。我覺得炒股票好似真係好容易揾錢。
F: Gamr neiq gamr gongr mouqdakj gongr laaj. Ngoq gokdakj caaur gurpiu hourciq zanjhaih hour yungxyih wanr cinr.
M：跑馬都好容易𡃉。你只要日日睇…
M: Paaurmaaq douj hour yungxyih gaa. Neiq ziryiu yathyath tair …
F：嘩，你 / 你睇住嗰隻股票呢，你知唔知你已經，佢一個價位，兩個價位，一上一落，你根本一隻股票可以喺一日之內呢，重新賺三四次都得𡃉喎。
F: Waa, neiq / neiq tair zvh gor zek gurpiu nej, neiq zij mx zij neiq yiqgingj, keoiq yatj go gaawair, loengq go gaawair, yatj soengq yatj lokh, neiq ganjbunr yatj zek gurpiu horyiq hair yatj yath zijnoih nej, cungxsanj zaanh saamj sei ci douj dakj gaa wo.
M：我知呃。
M: Ngoq zij aak.
F：佢一個起，一個跌。
F: Keoiq yatj go heir, yatj go dit.
M：買出買入，買出買入。
M: Maaiq ceotj maaiq yaph, maaiq ceotj maaiq yaph.
F：係囖係囖。就噉trade來trade出去就得𡃉嘞。
F: Haih loj haih loj. Zauh gamr trade laix trade ceotj heoi zauh dakj gaa laak.
M：但係阿叻話啊：「股票只不過係一種長線嘅投資。如果你作短線嘅投資呢，係 / 其實係莊家話事喎。」
M: Daanhhaih aa lekj waah aa: " gurpiu zirbatjgwo haih yatj zungr coengxsin ge tauxzij. Yvxgwor neiq zok dvnrsin ge tauxzij nej, haih / keixsath haih zongjgaaj waahsih wo "
F：噉又梗係喇。我夠識哩啲咯。嗰陣時…
F: Gamr yauh gangrhaih laaj. Ngoq gau sikj nij dij lok. Gor zanhsix …
M：你見佢好又炒，見佢唔好又炒。噉…
M: Neiq gin keoiq hour yauh caaur, gin keoiq mx hour yauh caaur. Gamr …
F：ei1…
F: eij …
M：冇辦法喇噉樣。
M: Mouq baanhfaat laaj gamryoengr.
F：可以揾快錢嘅一個方法。
F: Horyiq wanr faai cinr ge yatj go fongjfaat.
M：揾快錢，做肥貓囖。
M: Wanr faai cinr, zouh feixmaauj loj.
F：黐線。嘩，你講乜嘢啊你啊。唔講啊。
F: Cijsin. Waa, neiq gongr matjyeq aa neiq aa. Mx gongr aa.
M：唔講肥貓呀？噉講dan4dan3dan4dan3。
M: Mx gongr feixmaauj aax? Gamr gongr danxdandanxdan.
F：你都黐線嘅。唔好喇。你講，快啲講埋佢先喇。噉又，噉重有啲乜嘢呢，哦。
F: Neiq douj cijsin ge. Mxhour laaj. Neiq gongr, faai dij gongr maaix keoiq sinj laaj. Gamr yauh, gamr zungh yauq dij matjyeq nej, oq.
M：夠十五分鐘未啊？
M: Gau saph ngq fanjzungj meih aa?
F：有十五，有藍籌藍籌，紅籌。噉除咗藍籌，紅籌，H股之外，重有啲乜嘢啊？
F: Yauq sapH ngq, yauq laamxcaur laamxcaur, hungxcaur. Gamr ceoixzor laamxcaur, hungxcaur, H gur zijngoih, zungh yauq dij matjyeq aa?
M：誒？
M: Eh?
F：有啲乜嘢type𡃉？
F: Yauq dij matjyeq type gaa?
M：香港股市有好多種𡃉。有哩個工業股喇，有哩個嘅public utility喇，即係公共事業喇，有哩個嘅運輸喇，有哩個嘅娛樂喇。好多股𡃉，你攤開份報紙睇吖。
M: Hoengjgongr gursiq yauq hour doj zungr gaa. Yauq nij go gungjyiph gur laaj, yauq nij go ge public utility laaj, zikjhaih gungjgungh sihyiph laaj, yauq nij go ge wanhsvj laaj, yauq nij go ge yvxlokh laaj. Hour doj gur gaa, neiq taanj hoij fanh bouzir tair aaj.
F：哦。即係噉樣呀。但係通常啲人玩啊就玩，誒，紅籌啊，藍籌啊，H股啊。
F: Oq. ZikjHaih gamryoengr aax. Daanhhaih tungjsoengx dij yanx waanr aa zauh waanr, eh, hungxcaur aa, laamxcaur aa, H gur aa.
M：H股同紅籌係哩兩個 / 哩半年嘅主角。
M: H gur tungx hungxcaur haih nij loengq go / nij bun ninx ge zvrgok.
F：哦，梗係喇。回歸吖嗎。
F: Oq, gangrhaih laaj. Wuixgwaij aaj maa.
M：我都炒個幾嘢。有錢嘅話。
M: Ngoq douj caaur go geir yeq. Yauq cinr ge waah.
F：你犀利喇。你輸…
F: Neiq saijleih laaj. Neiq svj …
M：乜嘢啊，我個名𡃉。
M: Matjyeq aa, ngoq go mengr gaa.
F：你個名，但係唔係你嘅錢吖嗎。
F: Neiq go mengr, daanhhaih mxhaih neiq ge cinr aaj maa.
M：係囖不過我都會晨咁早又賣晒佢。
M: Haih loj batjgwo ngoq douj wuiq sanx gam zour yauh maaih saai keoiq.
F：點解啊？
F: Dimrgaair aa?
M：黐線嘅。鬥估呀同佢？幾時○啊，點知佢。
M: Cijsin ge dau gur aax tungx keoiq? Geirsix # aa, dimr zij keoiq.
F：ei3，冇咁易喇。唔緊要喇。
F: ei, mouq gam yih laaj. Mx ganryiu laaj.
M：你鍾意買冷定買熱吖？
M: Neiq zungjyi maaiq laangq dingh maaiq yith aaj?
F：我呀？我鍾意買冷。
F: Ngoq aax? Ngoq zungjyi maaiq laangq.
M：你梗係喇，買十蚊。我都買九十九倍喇，學似你阿媽。
M: Neiq gangrhaih laaj, maaiq saph manj. Ngoq douj maaiq gaur saph gaur puiq laaj, hokh ciq neiq aamaaj.
F：唔俾呀？
F: Mx beir aax?
M：叫你去買一百蚊易九十九倍喇，江碧慧。
M: Giu neiq heoi maaiq yatj baak manj yih gaur saph gaur puiq laaj, gongj bikjwaih.
F：中咗呃。中咗呃。
F: Zungzor aak. Zungzor aak.
M：邊隻啊？大瀑布呀？
M: Binj zek aa? Daaih bukhbou aax?
F：總之中過一次喇。你啊，重講乜嘢啊，大瀑布。
F: Zungrzij zung gwo yatj ci laaj. Neiq aa, zungh gongr matjyeq aa, daaih bukhbou.
M：大瀑布。係喇，都唔識買邊隻炒。
M: Daaih bukhbou. Haih laaj, douj mx sikj maaiq binj zek caaur.
F：你真係不知所謂。
F: Neiq zanjhaih batjzijsorwaih.
M：因為我嗰陣時又唔係好識買win。
M: Yanjwaih ngoq gor zanhsix yauh mxhaih hour sikj maaiq win.
F：走喇。你自己唔相信佢跑出又講乜嘢啊。
F: Zaur laaj. Neiq zihgeir mx soengjseon keoiq paaur ceotj yauh gongr matjyeq aa.
M：係啊。以為佢入Q𡃉咋。
M: Haih aa. YiQwaix keoiq yaph kiuj gaa zaa.
F：真係吖。口口聲聲：「贏啊，大瀑布，贏啊。」自己唔走去買喎。
F: Zanjhaih aaj. Haurhaursengjsengj: " yengx aa, daaih bukhbou, yengx aa. " zihgeir mx zaur heoi maaiq wo.
M：嘩，真係跑出喇。跑出喇。
M: Waa, zanjhaih paaur ceotj laaj. paaur ceotj laaj.
F：嘩，幾開心啊。我第一次去睇馬咋嗰次。嘩，真係跑出喎，幾開心啊。跟住話俾我聽：「我冇買到啊。」
F: Waa, geir hoijsamj aa. Ngoq daih yatj ci heoi tair maaq zaa gor ci. Waa, zanjhaih paaur ceotj wo, geir hoijsamj aa. Ganjzvh waah beir ngoq tengj: " ngoq mouq maaiq dou aa. "
M：所以咪輸錢囖嗰日。
M: Soryiq maih svj cinr loj gor yath.
F：真係不知所謂。服咗你。
F: Zanjhaih batjzijsorwaih. Fukhzor neiq.
M：好嘢，夠鐘。
M: Hour yeq, gau zungj.
F：都叫你睇鐘𡃉喇。
F: Douj giu neiq tair zungj gaa laaj.
M：dan4dan3dan4dan3。
M: danx dan danx dan.
F：dan1dan1dan1dan1。
F: danjdanjdanjdanj.
M：time's up。十五分鐘時限已到。拜拜。
M: time's up. Saph ngq fanjzungj sixhaanh yiq dou. Baaijbaai.
F：but1but1。
F: butjbutj.
F：發覺唔夠時間。好鬼悶。慘！快啲講嘢喇。好悶啊。
F: Faatgok mx gau sixgaan. Hour gwair munh. Caamr! Faai dij gongr yeq laaj. Hour munh aa.
M：重有五分鐘。我係，咩咩咩，廉政公署助理調查主任。而家時間係下午十時四十三分。一九九七年八月二十二日。大煩人江碧慧。
M: Zungh yauq ngq fanjzungj. Ngoq haih, mej mej mej, Limxzing gungjcvq zohleiq tiuxcaax zvryamh. Yixgaaj sixgaan haih haahngq saph six sei saph saamj fanj. Yatj gaur gaur catj ninx baat yvth yih saph yih yath. Daaih faanx yanx gongj bikjwaih.
F：你想講乜嘢啊？
F: Neiq soengr gongr matjyeq aa?
M：去廁所。
M: Heoi cisor.
F：唔好咁無聊喇。黐線。
F: Mxhour gam mouxliux laaj. Cijsin.
M：你冇睇廉政行動？
M: Neiq mouq tair limxzing hangxdungh?
F：冇啊。
F: Mouq aa.
M：啊，係喎。你要返學喎。
M: Aa, haih wo. Neiq yiu faanj hokh wo.
F：快啲講小芙蓉喇。我想知佢今晚究竟捉到邊個係兇手出來。
F: Faai dij gongr siur fuxyungx laaj. Ngoq soengr zij keoiq gamjmaanq gaugingr zukj dour binj go haih hungjsaur ceotjlaix.
M：小芙蓉？咪佢阿哥囖。
M: siur fuxyungx? Maih keoiq aagoj loj.
F：我夠知係佢阿哥咯。哎吔，好睇啊。最衰係你喇。帶咗人食飯，而家乜嘢都冇得睇。
F: Ngoq gau zij haih keoiq aagoj lok. Aaijyaa, hourtair aa. Zeoi seoij haih neiq laaj. Daaizor yanx sikh faanh, yixgaaj matjyeq douj mouqdakj tair.
M：小芙蓉。
M: siur fuxyungx.
F：小芙蟲。
F: siur fuxcungx.
M：小情人。
M: Siur cingxyanx.
F：你去死喇。
F: Neiq heoi seir laaj.
M：小芙蓉。好鬼淫賤，周海媚。
M: siur fuxyungx. Hour gwair yamxzinh, zauj hoirmeix.
F：唔好咩？幾好啊。幾好睇啊。
F: Mx hour mej? Geir hour aa. Geir hourtair aa.
M：睇見佢個樣又憎。
M: Tair gin keoiq go yoengr yauh zangj.
F：哎吔，好慘啊。噉我哋可以講啲乜嘢呢？哎，講啲白黐嘢俾你聽啊。講…
F: Aijyaa, hour caamr aa. Gamr ngoqdeih horyiq gongr dij matjyeq nej? Aaiq, gongr dij baakhcij yeq beir neiq tengj aa. Gongr …
M：白黐嘢唔好講嚹。
M: Baakhcij yeq mxhour gongr laa.
F：點解啊？
F: Dimrgaair aa?
M：點解啊？
M: Dimrgaair aa?
F：我想講啲笑話俾你聽咋喎。
F: Ngoq soengr gongr dij siuwaar beir neiq tengj zaa wo.
M：好啊。
M: Hour aa.
F：琴晚啊，有個傻妹啊，走來問我嘢喎。佢問我呢，電腦呢，入邊有啲乜嘢。
F: Kamxmaanq aa, yauq go sox muij aa, zaur laix manh ngoq yeq wo. Keoiq manh ngoq nej, dinhnouq nej, yaphbinh yauq dij matjyeq.
M：電腦？
M: Dinhnouq?
F：佢唔係啊。佢問我…
F: Keoiq mxhaih aa. Keoiq manh ngoq …
M：C / O / M / P / U / T / E / R？唔係係嘛？噉都唔識？
M: C / O / M / P / U / T / E / R? Mxhaih haih maaq? Gamr douj mx sikj?
F：唔係啊。佢問我呢，誒一個電腦入邊有個叫hard disk㗎？Hard disk個單位喎，係乜嘢囖。噉我又解釋俾佢…
F: Mxhaih aa. Keoiq manh ngoq nej, eh yatj go dinhnouq yaphbinh yauq go giu hard disk gaax? Hard disk go daanjwair wo, haih matjyeq loj. Gamr ngoq yauh gaairsikj beir keoiq …
M：Hard disk個單位一單一位囖。
M: Hard disk go daanjwair yatj daanj yatj wair loj.
F：唔係。佢 / 佢 / 佢 / 佢 / 佢問呢，電腦點樣儲嘢嘅。噉我解釋俾佢聽。電腦呢，個單位係用byte嘅。佢來講呢，係幾多個byte嘅。即係佢想問啲file呢，儲嗰陣時係用乜嘢單…
F: Mxhaih. Keoiq / keoiq / keoiq / keoiq / keoiq manh nej, dinhnouq dimryoengr cvq yeq ge. Gamr ngoq gaairsikj beir keoiq tengj. Dinhnouq nej, go daanjwair haih yungh byte ge. Keoiq laix gongr nej, haih geir doj go byte ge. Zikjhaih keoiq soengr manh dij file nej, cvq gor zanhsix haih yungh matjyeq daanj …
M：bit啊。
M: bit aa.
F：講byte𡃉。你講bit𡃉咩？
F: Gongr byte gaa. Neiq gongr bit gaa mej?
M：最基本嘅單位bit吖嗎電腦。
M: Zeoi geijbunr ge daanjwair bit aaj maa dinhnouq.
F：噉你唔會講bit嗎，你講byte嗎。
F: Gamr neiq mx wuiq gongr bit gaaj maa, neiq gongr byte gaaj maa.
M：噉你要話 / 話埋俾哩個低能妹聽。
M: Gamr neiq yiu waah / waah maaix beir nij go daijnangx muij tengj.
F：我講咗嚹。我講完byte之後，我就話俾佢聽，一個byte就等如八個bit。佢話：「哦，bit。」噉樣。
F: Ngoq gongrzor laa. Ngoq gongr yvnx byte zijhauh, ngoq zauh waah beir keoiq tengj, yatj go byte zauh dangryvx baat go bit. Keoiq waah: " oq, bit. " gamryoengr.
M：哦。
M: Oq.
F：跟住我又…
F: Ganjzvh ngoq yauh …
M：跟住bit係乜嘢啊？
M: Ganjzvh bit haih matjyeq aa?
F：跟住，冇嚹。
F: Ganjzvh, mouq laa.
M：有冇bit嗰個bit啊？
M: Yauq mouq bit gor go bit aa?
F：跟住我話俾佢聽，誒，bit之上就byte喇。byte之上呢，就K，K然後就meg。
F: Ganjzvh ngoq waah beir keoiq tengj, eh, bit zijsoengh zauh byte laaj. byte zijsoengh nej, zauh K, K yinxhauh zauh meg.
M：K乜嘢byte，byte之上已經冇嚹。K…
M: K matjyeq byte, byte zijsoengh yiqgingj mouq laa. K …
F：K…
F: K …
M：K同M嗰個係個suffix來𡃉。
M: K tungx M gor go haih go suffix laix gaa.
F：係囖。咪啱囖。即係我哋會講話Mbyte，Kbyte噉樣嗎。
F: Haih loj. Maih aamj loj. Zikjhaih ngoqdeih wuiq gongr waah Mbyte, Kbyte gamryoengr gaaj maa.
M：係啊係啊，係啊。
M: Haih aa haih aa, haih aa.
F：冇錯𡃉。係囖。係囖。冇錯𡃉。噉跟住再上咪gif囖。
F: Mouq co gaa. Haih loj. Haih loj. Mouq co gaa. Gamr ganjzvh zoi soengq maih gif loj.
M：佢都唔識𡃉喇。佢都唔係 / 佢都唔係物…
M: Keoiq douj mx sikj gaa laaj. Keoiq douj mxhaih / keoiq douj mxhaih math …
F：但佢好認真噉問我𡃉。
F: Daanh keoiq hour yinghzanj gamr manh ngoq gaa.
M：佢都唔係科學人。佢都唔知K係幾多，M係幾多，G係幾多。
M: Keoiq douj Mxhaih fojhokh yanx. Keoiq douj mx zij k haih Geir doj, m haih geir doj, G haih geir doj.
F：噉我（又問）。好似係每個加三個零𡃉，係唔係啊？
F: Gamr ngoq ( yauh manh ). Hourciq haih muiq go gaaj saamj go lingx gaa, haih mx haih aa?
M：係啊。
M: Haih aa.
F：係囖。唉，冇錯。
F: Haih loj. Aaiq, mouq co.
M：十嘅三次咪K囖，六次咪M囖，九次又gif囖，十二次咪T囖。
M: Saph ge saamj ci maih K loj, lukh ci Maih m loj, gaur ci yauh gif loj, saph yih ci maih T loj.
F：哎，啊，冇錯嚹，啱啊，啱啊。但係我有同佢講。我話每一個係加多三個囖。
F: Aaiq, aa, mouq co laa, aamj aa, aamj aa. Daanhhaih ngoq yauq tungx keoiq gongr. Ngoq waah muiq yatj go haih gaaj doj saamj go loj.
M：係啊。
M: Haih aa.
F：係啊。我有同佢講啊哩樣。但係呢，佢啊，跟住問完哩樣呢，佢又問。
F: Haih aa. Ngoq yauq tungx keoiq gongr aa nij yoengh. Daanhhaih nej, keoiq aa, ganjzvh manh yvnx nij yoengh nej, keoiq yauh manh.
M：重有乜嘢低能問題啊？
M: Zungh yauq matjyeq daijnangx manhtaix aa?
F：佢問乜嘢係ram啊。
F: Keoiq manh matjyeq haih ram aa.
M：Ram。
M: Ram.
F：我話俾佢聽係memory囖。但我又唔記得咗…
F: Ngoq waah beir keoiq tengj haih memory loj. Daanh ngoq yauh mxgeidakjzor …
M：教佢英文名吖嗎。佢啲英文咁掂。
M: Gaau keoiq yingjmanx mengr aaj maa. Keoiq dij yingjmanr gam dimh.
F：Random Access Memory吖嗎。我冇同人講。
F: Random Access Memory aaj maa. Ngoq mouq tungx yanx gongr.
M：讀都讀錯！Random Access Memory。
M: Dukh douj dukh co! Random Access Memory.
F：走喇你，扮晒嘢。
F: Zaur laaj neiq, baanh saai yeq.
M：係ek1sek6si4，唔係aa6sek1si4。
M: Haih ekjsekhsix, mxhaih aahsekjsix.
F：唔晌𡃉？
F: Mx hoengr gaa?
M：兩個字來𡃉。
M: Loengq go zih laix gaa.
F：唔係aa6sek1si4。啊，係啊係啊。唔係aa6sek1si4，係ek1sek6si4啊。
F: Mxhaih aahsekjsix. aa, haih aa haih aa. Mxhaih aahsekjsix, haih ekjsekhsix aa.
M：冇錯。
M: Mouq co.
F：○，好叻咩你。跟住我咪解釋俾佢聽乜嘢係ram，乜嘢，乜嘢叫阿mac。佢又問我三十二嗰啲乜嘢啊。噉究竟係乜嘢？
F: #, hour lekj mej neiq. Ganjzvh ngoq maih gaairsikj beir keoiq tengj matjyeq haih ram, matjyeq, matjyeq giu aa mac. Keoiq yauh manh ngoq saamj saph yih gor dij matjyeq aa. Gamr gaugingr haih matjyeq?
M：噉你有冇講埋ram嘅種類俾佢聽啊？
M: Gamr neiq yauq mouq gongr maaix ram ge zungrleoih beir keoiq tengj aa?
F：Ram嘅種類？
F: Ram ge zungrleoih?
M：由最原始嘅D / Ram去到嘅Sim / Ram，去到EDOM，去到SD / Ram。
M: Yaux zeoi yvnxcir ge D / Ram heoi dou ge Sim / Ram, heoi dou EDOM, heoi dou SD / Ram.
F：冇喎。有乜嘢分別？我都唔識。
F: Mouq wo. Yauq matjyeq fanjbith? Ngoq douj mx sikj.
M：噉都啱𠸏。唔好講，佢都唔識。你即係…
M: Gamr douj aamj ger. Mxhour gongr, keoiq douj mx sikj. Neiq zikjhaih …
F：噉你而家講俾我聽。
F: Gamr neiq yixgaaj gongr beir ngoq tengj.
M：越講越亂。我都…
M: Yvth gongr yvth lvnh. Ngoq douj …
F：你而家講俾我…
F: Neiq yixgaaj gongr beir ngoq …
M：我淨係知道最新款隻SD / Ram。
M: Ngoq zinghhaih zijdou zeoi sanj funr zek SD / Ram.
F：噉有乜嘢好處吖？
F: Gamr yauq matjyeq hourcv aaj?
M：重比EDOM更加快𡃉ram。
M: Zungh beir EDOM ganggaaj faai gaa ram.
F：係囖。咪即係快同慢。有啲乜嘢分別？
F: Haih loj. Maih zikjhaih faai tungx maanh. Yauq dij matjyeq fanjbith?
M：噉ram其實係一種廢嘢來𡃉啫。半導體。越做越平。
M: Gamr ram keixsath haih yatj zungr fai yeq laix gaa zej. Bundouhtair. Yvth zouh yvth pengx.
F：係咩？Ram好平𡃉咩？Ram唔平𡃉。三十二MB都要成千蚊𡃉。
F: Haih mej? Ram hour pengx gaa mej? Ram mx pengx gaa. Saamj saph yih MB douj yiu sengx cinj manj gaa.
M：我買電腦嗰陣就貴。我買完電腦就開始平嘞。
M: Ngoq maaiq dinhnouq gorzanh zauh gwai. Ngoq maaiq yvnx dinhnouq zauh hoijcir pengx laak.
F：唓，冇用嘅。
F: Cej, mouqyungh ge.
M：噉重有乜嘢笑話啊？
M: Gamr zungh yauq matjyeq siuwaar aa?
F：問完哩樣又問嗰樣。跟住就問下CPU係啲乜嘢來𡃉。
F: Manh yvnx nij yoengh yauh manh gor yoengh. Ganjzvh zauh manh haaq CPU haih dij matjyeq laix gaa.
M：佢乜都唔識㗎？
M: Keoiq matj douj mx sikj gaax?
F：係啊。
F: Haih aa.
M：有冇搞錯啊。叫佢去買本《基本電腦學習入門》喇。
M: Yauq mouq gaaur co aa. Giu keoiq heoi maaiq bunr 《 geijbunr dinhnouq hokhzaaph yaph munx 》 laaj.
F：誒，要嚹要嚹，要嚹。好傻啊，呵？有時覺得佢呢真係好鬼傻𡃉。唉。
F: Eh, yiu laa yiu laa, yiu laa. Hour sox aa, hor? Yauqsix gokdakj keoiq nej zanjhaih hour gwair sox gaa. Aaiq.
M：係唔係哩個啊？dan4dan3dan4dan3。eu1eu1eu1eu1。
M: Haih mx haih nij go aa? danxdandanxdan. euj euj euj euj.
F：eu1eu1eu1eu1。夠鐘，夠鐘。拜拜。
F: euj euj euj euj. Gauzungj, gauzungj. Baaijbaai.